b'\n_START_ARTICLE_\nDerbidae\n_START_SECTION_\nUtseende\n_START_PARAGRAPH_\nSm\xc3\xa5 til middelsstore, spinkle sikader med store vinger. P\xc3\xa5 farge er de ofte brunspraglete, men de kan ha r\xc3\xb8de tegninger eller v\xc3\xa6re dekket av et gr\xc3\xa5aktig vokslag. Mange arter er lette \xc3\xa5 kjenne p\xc3\xa5 at de holder vingene utbredt i en V n\xc3\xa5r de sitter i ro. Et kjennetegn p\xc3\xa5 familien er at sugesnabelens ytterste ledd er ganske lite.\n_START_SECTION_\nLevevis\n_START_PARAGRAPH_\nDe fleste av artene lever i tropisk regnskog og andre fuktige skogtyper. Nymfene til en del arter lever av sopp, men s\xc3\xa5vidt man vet lever alle de voksne av plantesaft. Mange synes v\xc3\xa6re knyttet til palmer. Ellers er biologien til denne gruppen d\xc3\xa5rlig kjent.\n_START_SECTION_\nUtbredelse\n_START_PARAGRAPH_\nFamilien finnes i varme omr\xc3\xa5der over hele Jorda men det er forholdsvis f\xc3\xa5 arter i Amerika. Fra Europa kjenner man bare fire arter fra den s\xc3\xb8rligste delen. Det st\xc3\xb8rste artsmangfoldet synes \xc3\xa5 finnes i Filippinene og Indonesia.'